Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 515

5. Közreműködik az önkormányzat által fenntartott szociális, gyermekjóléti és gyermekvédelmi, valamint nevelési-oktatási intézmények, szolgáltatások irányításával kapcsolatos feladatokban A szociális, gyermek- és ifjúságvédelmi ügyintéző legyen képes: — segíteni a településen működő szociális, gyámügyi, gyermekjóléti és gyermekvédelmi intézmények szakmai munkáját, — alkalmazni az új intézmények létrehozására vonatkozó előírásokat, a szociális, gyermekjóléti és gyermekvédelmi intézményekkel szemben támasztott jogi és szakmai követelményeket, — figyelemmel kísérni a szociális és jóléti ellátás intézményrendszerét, szervezeteit, az általuk nyújtott szolgáltatási lehetőségeket, valamint a segítség megszerzésének feltételrendszerét, — kezdeményezni és részt venni új intézmények kialakításában, működtetésében, — eligazodni az intézmények szervezeti működési szabályzatában, az intézmények belső hierarchiájában és kapcsolatrendszerében, — tájékoztatást adni a fenti intézmények ügyfélfogadási rendjéről, — megismerni az intézményekben vezetendő dokumentumok, nyilvántartások körét, — megbízás alapján ellenőrzést végezni szociális, gyermekjóléti és gyermekvédelmi feladatokat ellátó intézményekben.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes